хумор за Клиенти
Един клиент влязъл в хай-тек магазин:
- Добър ден! Искам да си купя човекоподобен робот! Ама, някой с по-интересни функции!
Продавачът отговорил любезно:
- Господине, мога да Ви предложа ей-тоя модел! Това е робот-каратист! Задейства се от гласови команди.
Купувачът проявил интерес:
- Добре звучи! А какво точно трябва да му кажа?
Служителят обяснил:
- О, всичко е много просто! Посочвате му нещо и после добавяте думата "карате"! Ще Ви направя малка демонстрация! Виждате ли тази купчина тухли?
Продавачът включил робота и наредил:
- Тухли - карате!
Андроидът се приближил, нанесъл саблен удар с дясната си ръка и направил тухлите на сол!
Клиентът кимнал доволен:
- Супер! Ще го взема!
Когато отнесъл новата придобивка вкъщи, той побързал да я вкара в действие:
- Маса - карате!
И масата станала на трески!
- Умивалник - карате!
И умивалникът се пръснал на дребни парченца фаянс!
- Хладилник - карате!
И от това вече - хладилник не ставало!
По едно време на вратата се позвънило. Домакинът отворил. На прага стоял намусен неговият съсед:
- Какво става тука, бе? Каква тая гюрултия?
Притежателят на техническото чудо обяснил:
- Извинявай, комшу! Радвам се на новия си робот. Той е уникален! Като кажеш някоя дума и добавиш "карате" той прави въпросното нещо на пух и прах!
Съседът присвил очи и казал с недоверие:
- Да, бе, да! К*р - карате!